**Josep Carreras/Lluis Llach: "El cant dels ocells"**

Al veure despuntar  
el major lluminar  
en la nit més ditxosa,  
els ocellets cantant  
a festejar-lo van  
amb sa veu melindrosa.  
  
L'àliga imperial  
pels aires va voltant,  
cantant amb melodia,  
dient: 'Jesús és nat  
per treure'ns de pecat  
i dar-nos l'alegria'.  
  
Respon-li lo pardal:  
'Esta nit és Nadal,  
és nit de gran contento'.  
El verdum i el lluer  
diuen, cantant també:  
'Oh, que alegria sento!'  
  
Cantava el passarell:  
'Oh, que formós i que bell  
és l'Infant de Maria!'.  
I lo alegre tord:  
'Vençuda n'és la mort,  
ja neix la Vida mia'.  
  
Cantava el rossinyol:  
'Hermós és com un sol,  
brillant com una estrella'.  
La cotxa i lo bitxac  
festegen el manyac  
i sa Mare donzella.  
  
La garsa, griva i gaig  
diuen: 'Ja ve lo maig'.  
Respon la cedernera:  
'Tot arbre reverdeix  
tota planta floreix  
com si tot fos primavera'.